Juuso Karikuusi

**Juuso Henri Mikael Karikuusi** (s. 18. marraskuuta 1993 Kouvola) on suomalainen entinen tubettaja, viihdetaiteilija, sisällöntuottaja, tiedottaja ja radiojuontaja. Karikuusi on tullut alun perin tunnetuksi tuottamalla ja julkaisemalla videosisältöä Youtubessa. Karikuusi on aktiivinen myös muissa sosiaalisen median palveluissa, kuten Tiktokissa ja Instagramissa. Hän aloitti tubettamisen ”KumiankkaFilms”-kanavalla, jonka hän perusti kahden ystävänsä kanssa elokuussa 2011. ”Herbailua”-kanavan hän perusti 13. helmikuuta 2013.

Karikuusi kehottaa itse kanavan seuraajien ”odottaa odottamatonta”. Tällä hän tarkoittaa sitä, että tekee kanavalleen videoita laidasta laitaan, esimerkiksi vlogeja ja videopeliaiheisia videoita. Luonteeltaan viihteelliset videot ovat suomenkielisiä. Karikuusi ilmoitti 25. lokakuuta 2024 lopettavansa tubettamisen saman vuoden lopulla. Hän kuitenkin kertoi jatkavansa muun muassa Instagram-tilinsä päivittämistä. Karikuusi julkaisi viimeisen videonsa vuoden 2024 viimeisenä päivänä. Syyskuusta 2025 alkaen Karikuusi toimii Pop FM -radiokanavan juontajana arkisin 18–20 ja sunnuntaisin klo 13–18.

## Ura
### Tubettajana

#### Aiemmat Youtube-kanavat ja ”Herbalisti” -nimen alkuperä
Karikuusi aloitti videoiden tekemisen 13-vuotiaana Youtubeen vuonna 2007, jolloin hän teki tikku-ukkovideoita kanavallaan, jonka nimeä hän ei ole paljastanut. Tämän jälkeen hän alkoi tehdä videoita ”The Herbalisti” -kanavalle, johon hän teki useimmiten *[[Garry’s Mod]]* -videoita. Karikuusi julkaisi pääasiassa englannin kieliselle kanavalle videoita vuosina 2010–2013 ja tilaajia kanavalla oli parhaimmillaan yli 7000. 

Karikuusi arvelee ”Herbalisti” -nimen tulleen italialaisen reggaemuusikon Alborosien vuonna 2008 julkaisemasta ”Herbalist” -kappaleesta. Tästä hän olisi sitten itse kehitellyt nimen ”Herbalisti”. Karikuusen mukaan vuonna 2010 Youtubessa oli kuitenkin varattu ”Herbalisti” -nimi joten kanavan nimeksi tuli lopulta ”The Herbalisti”. Herbalisti tarkoittaa suomeksi luontaistuotekauppiasta tai henkilöä, joka käyttää tai myy yrttejä parantamistarkoituksiin, kuten lääkkeiden valmistuksessa.

The Herbalisti -kanavan jälkeen hän kavereidensa Paulin ja Nikon kanssa aloitti ”KumiankkaFilms”-kanavan ja myöhemmin myös ”KumiankkaPlus”- ja ”KumiankkaGames”-kanavat. KumiankkaFilms -kanavan videot oli pääosin sketsi- tai muunlaisia huumorivideoita. Kanavalle julkaistiin videoita vuosina 2011–2013 ja kanavalla oli vielä loppuvuodesta 2025 lähes 9000 tilaajaa. KumiankkaPlus -kanavalle julkaistiin puolestaan vlogeja tai muita sellaisia videoita jotka eivät sopineet KumiankkaFilms -kanavalle. Kanavalle julkaistiin videoita KumiankkaFilms -kanavan tavoin vuosina 2011–2013 ja kanavalla oli vielä loppuvuodesta 2025 lähes 3000 tilaajaa. 

KumiankkaGames -kanavalle julkaistiin nimensä mukaisesti pelivideoita. Kanavalle julkaistiin videoita vuosina 2012–2013 ja kanavalla oli vielä loppuvuodesta 2025 yli 10 000 tilaajaa, mikä tekee tästä kanavasta tilatuimman kanavan Youtubessa näistä kolmesta kanavasta. Kun kolmikolla ei ollut kunnolla enää aikaa tehdä yhdessä videota, kanavat jäädytettiin eli näihin kanaville ei tehty enää uusia videoita ja Karikuusi perusti 13. helmikuuta 2013 ”Herbailua”-kanavansa. Myöhemmin kanavan nimeksi vaihtui ”Herbalisti”. 

#### Herbalisti-kanava
Karikuusi julkaisi Herbalisti-kanavalle videoita vuosina 2013–2024. Karikuusi kehotti itse Youtube-seuraajien ”odottaa odottamatonta”. Tällä hän tarkoitti sitä, että hän teki kanavalleen videoita laidasta laitaan, esimerkiksi vlogeja, mutta myös videopeliaiheisia videoita. 

Kanava menestyi alusta alkaen hyvin ja jo ensimmäisen kuukauden aikana kanavan perustamisesta kanava sai kymmenen tuhannen tilaajan rajan rikki. Yksikään Karikuusen  ”Kumiankka” -Youtube-kanava ei ollut saanut vielä silloin kymmentä tuhatta tilaajaa. Vuonna 2014 Karikuusi ryhtyi yrittäjäksi ja alkoi tehdä Youtubea ja muita somealan töitä täysipäiväisesti. Myös vuonna 2014 Karikuusi voitti ensimmäisissä järjestetyissä Tubecon Awardsissa Vuoden viihdyttäjä -kategorian. Kesäkuussa 2015 Herbalisti-kanava rikkoi 100&nbsp;000 tilaajan rajan Youtubessa. 

Vuoden 2016 helmikuussa tilaajia oli yli 150&nbsp;000 ja lokakuussa 2016 kanavan tilaajamäärä oli jo yli 200&nbsp;000. Toukokuussa 2021 Herbalisti-kanavan tilaaja määrä oli jo yli 400&nbsp;000 ja helmikuussa 2022 tilaajia oli yli 430&nbsp;000. Joulukuussa 2024 Karikuusella oli Youtubessa yli 450 000 tilaajaa ja joulukuussa 2025 tilaajia on yli 540&nbsp;000 ja katselukertoja on yli 181 miljoonaa. Herbalisti-kanavan suosituin video Youtubessa on joulukuussa 2025 vuonna 2017 julkaistu ”Yötä suljetussa leffateatterissa” yli kolmella miljoonalla katselukerralla. Kanavan lähes 500 videosta on joulukuussa 2025 29 videota jotka ovat ylittäneet yli miljoonan katselukerran rajan.  

Karikuusi ilmoitti 25. lokakuuta 2024 lopettavansa tubettamisen saman vuoden lopulla. Hän kuitenkin kertoi jatkavansa osittain sosiaalisessa mediassa, muun muassa Instagram-tilinsä päivittämistä. Karikuusi on kertonut, että hän koki tubettamisen kokonaisvaltaisuuden loppupelissä liian uuvuttavaksi ja kuluttavaksi hänelle ja hän halusi kokeilla jotain uutta yli 15 vuotta kestäneen Youtube-uran jälkeen. Karikuusi julkaisi viimeisen videonsa Youtubeen Herbalisti-kanavalle vuoden 2024 viimeisenä päivänä. Videon nimi oli ”Viimeinen video”. 

Vuonna 2024 Karikuusi oli kymmenen vuoden jälkeen ehdolla Tubecon Awardsissa jossain kategoriassa. Hän oli ehdolla 10 vuotta Allstars -kategoriassa, mutta ei voittanut sitä tubettaja Roni Backin vedessä voiton. Seuraavana vuonna 2025 Karikuusi oli ehdolla Tubecon Awardsissa Vuoden vaikuttaja ja Vuoden tubettaja -kategorioissa. 

#### Lakko X Herba-kanava
Karikuusi perusti vuonna 2016 hänen ystävän ja tubettajan Eric ”Lakko” Savolaisen kanssa yhteisen Lakko X Herba Youtube-kanavan. Kanavalle tuli videoita vuoteen 2018 asti jonka jälkeen kanava on laitettu jäihin eikä kanavalle ole ilmestynyt se jälkeen uusia videoita. Kanavalla on joulukuussa 2025 tilaajia yli 154 000 ja katselukertoja yli 22 miljoonaa.

### Muusikkona
Kesäkuussa 2015 Nost3 & Protro julkaisivat *Bailandoo*-musiikkivideon, jossa Karikuusi vieraili tubettaja Eric ”Lakko” Savolaisen kanssa. Musiikkivideolla on Youtubessa yli 5,2 miljoonaa katselukertaa joulukuuhun 2025 mennessä. 

Heinäkuussa 2016 Karikuusi ja Savolainen julkaisivat omakustanteena yhteiskappaleensa ”Aamuyö”. Kappaleen musiikkivideo julkaistiin Karikuusen ja Savolaisen yhteisellä Lakko X Herba -kanavallaan Youtubessa. Kappaleen musiikkivideo on kerännyt Youtubessa lähes 8 miljoonaa katselukertaa joulukuuhun 2025 mennessä. Kappale on ainoa Karikuusen kappale joka on päässyt Suomen viralliselle listalle. Kappale ylsi single- ja striimauslistalla sijalle 13 ja latauslistalla sijalla sijalle 20, ja se myi lopulta kultaa. 

Lokakuussa 2018 Savolainen ja Karikuusi julkaisivat yhdessä toisen kappaleen ”Kyllä nyt vielä pelata pitää”. Tämäkin musiikkivideo julkaistiin Lakko X Herba -kanavalle Youtubessa. Joulukuussa 2025 musiikkivideolla oli yli puolitoista miljoona katselukertaa. Toukokuussa 2024 Savolainen ja Karikuusi julkaisivat kolmannen kappaleensa ”Iltapäivä”. Heinäkuussa 2024 kappaleen musiikkivideo julkaisiin Savolaisen Youtube-kanavalle Lakko X Herba -kanavan salasanan unohtumisen takia. Joulukuussa 2025 kappaleen musiikkivideolla on lähes 500 000 katselukertaa Youtubessa.

#### Diskografia

### Televisio
Vuonna 2013 Karikuusi esiintyi  -keskusteluohjelman  jaksossa 38. Joulukuussa 2015 Karikuusi osallistui *[[FOLK-raati]]* nimiseen televisio-ohjelmaan yhdessä tubettaja Eric ”Lakko” Savolaisen kanssa. He esiintyivät ohjelman viimeisessä kahdeksannessa jaksossa. Ohjelmassa seurattiin kenen tahansa suomalaisen hakemusvideoita saamaan rahoitusta oman videon tai videosarjan tekemiseen, ja ohjelman raadissa videoita arvioimassa esiintyivät julkisuudesta tutut henkilöt. Ohjelman yksi jakso kesti noin puolituntia. Syyskuussa 2014 Karikuusi vieraili *[[Huomenta Suomi]]* -aamuajankohtaisohjelmassa.

Karikuusi toimi helmikuussa 2015 yhtenä ''Ilta-Sanomat TV'':n *Kupla* -ohjelman luotsaajista. Hän toimi ohjelman neljännen eli torstain jakson juontajana. Ohjelmassa sosiaalisesta mediasta tunnetut henkilöt kertovat nuorille suunnattuja uutisia rennommalla ja viihtellisemmalla tavalla kuin normaaleissa uutislähetyksissä. Ohjelmassa oli Karikuusen lisäksi mukana Miisa ”mmiisas” Grekov, Lyouseyas Belayneh eli Prinssi Jusuf, Maiju ”Mansikkka” Voutilainen, Iina-Katariina ”Iina-Katariina” Haataja, Veronica Verho ja Aleksi ”Mentaalisavuke” Rantamaa. 

Kesällä 2016 Karikuusi julkaisi Lakon kanssa yhteisen televisio-ohjelman, *[[Lakon ja Herban boksi]]*. Sarjassa he tapasivat julkisuuden henkilöitä ja pelasivat erilaisia videopelejä. Sarjaa esitettiin keskiviikkoisin Subilta. Sarjaa kuvattiin yhden tuotantokauden verran ja jokainen jakso kesti noin puoli tuntia. Vuonna 2016 Karikuusi vieraili yhdessä Lakon kanssa *[[Huippukokki landella]]* -ohjelmassa ensimmäisen kauden jaksossa kuusi. Huhtikuussa 2016 Karikuusi esiintyi AVA-kanavalla *[[Löytäjät]]* -tositelevisioohjelman toisen tuotantokauden jaksossa kolme. 

Vuosina 2015–2016 Karikuusi toimi yhtenä *[[FTW – For The Win]]* (usein pelkästään *FTW*) -videopeli- ja striimausohjelman luotsaajista. Ylen tuottamassa ohjelmassa neljä suomalaista tubettajaa, Juuso ”Herbalisti” Karikuusi, Eric ”Lakko” Savolainen, Juuso ”J0P” Pekkarinen ja Hannu ”Glyffi” Häikiö, pelasivat erillaisia videopelejä yhdessä viikottain. Pelaaminen lähetettiin suorana lähetyksenä Yle Areenassa. Myöhemmin ohjelmaan liittyi tubettaja Aleksi ”MrJallu101” Koli. Yhteensä *FTW*:sta ilmestyi jaksoja 50+1 kappaletta, jokainen jakso kesti noin kaksi tuntia. 

Helmikuussa 2017 Karikuusi esiintyi *[[Kaikki vastaan 1]]* -viihdeohjelman vierailevana julkisuuden henkilönä ensimmäisellä kaudella jaksossa 3. Lokakuussa 2017 Karikuusi esiintyi *[[Game Night]]* -viihdeohjelmassa jaksossa 6. yhdessä Lakon kanssa. Ohjelmassa julkisuudesta tutut henkilöt pelaavat joukkueittain vaihtuvia seurapelejä. Ohjelmassa joukkueita johti Maria Ylipää sekä Anna-Maija Tuokko. Lakko ja Karikuusi esiintyivät Anna-Maijan johtamassa joukkueessa. Toukokuussa 2017 Karikuusi vieraili yhdessä Lakon kanssa *Huomenta Suomi* -aamuajankohtaisohjelmassa.

Toukokuussa 2017 tiedotettiin, että Karikuusi ja Lakko aloittavat tv-ohjelma *[[Posse (televisiosarja)|Possen]]* uusina juontajina. He toimivat ohjelman juontajina lopulta kahden kauden, neljännen ja viidennen kauden ajan vuosina 2017–2018. Viidentenä tuotantokaudella Lakko ja Karikuusi eivät kuitenkaan olleet suorissa lähetyksissä mukana, vaan ainoastaan ennakkoon nauhoitetuissa osioissa. Vuonna 2022 Lakko ja Karikuusi esiintyivät *Possen* kymmenellä kaudella sarjan 100. lähetyksessä kaikkien sarjan vanhojen juontajien kanssa. Vuonna 2018 Karikuusi osallistui yhdessä Lakon kanssa *[[Versus (televisio-ohjelma)|Versus]]* -visailuohjelman ensimmäisen kauden toiseen jaksoon. 

Karikuusi osallistui *[[Kymppitonni]]* -ohjelman ”neljännen version” kolmannen kauden neljänteen jaksoon huhtikuussa 2019. Vuonna 2019 Karikuusi oli mukana *[[Fort Boyard Suomi]]* -tositelevisio-ohjelman neljännellä kaudella. Hän voitti kilpailun tiimikaveriensa Emilia Nyströmin ja Vellu Saarelan kanssa. Karikuusi esiintyi *[[Huuma]]* -ohjelman ”toisessa versiossa” vuonna 2019 kuutos kaudella jaksossa seitsemän yhdessä muun muassa Lakon kanssa. Elokuussa 2019 Karikuusi vieraili kolmannen kerran *Huomenta Suomi* -aamuajankohtaisohjelmassa.

Karikuusi vieraili *[[Neljän tähden illallinen]]* -tositelevisio-ohjelman kahdeksannen kauden ensimmäisessä sekä toisessa jaksossa helmikuussa 2020. Ohjelmassa joka viikko neljä julkisuudesta tunnettua henkilöä tekee vuorollaan kolmen ruokalajin illallisen, jonka vieraat sitten arvioivat paitsi ruuan myös tunnelman osalta. Lopulta eniten pisteitä saanut vieras on viikon voittaja. Vuonna 2020 Karikuusi esiintyi *[[Putous]]* -viihdeohjelman 12. kauden neljännen jakson Sarjapudottajassa, jossa hän esitti keltaisen joukkueen *Telepapit*-sarjan Teletappimaan aurinkoa.   

Karikuusi esiintyi *[[Selviytyjät Suomi|Selviytyjät Suomen]]* viidennellä kaudella vuonna 2021, josta hän putosi neljäntenä ohjelman neljännessä jaksossa. Karikuusi kertoi kokeneensa Selviytyjissä itsensä sivuuttamista, vähättelyä ja niin sanottua pojittelua. Karikuusi kertoi, että häntä kummastutti erityisesti suomalaisen hyvinvointivalmentajan ja entisen urheilijan Aki Mannisen käyttäytyminen häntä kohtaan.  

Vuonna 2021 Karikuusi esiintyi Nenäpäivä-säätiön 15 kertaa järjestetyssä nenäpäivä -livelähetyksessä. Karikuusi on kertonut, että hän ollut ensimmäistä kertaa mukana Nenäpäivässä jo vuonna 2015 puhelinvastaajana eli hän otti ihmisten lahjoituksia vastaan puhelimessa. Karikuusi on tehnyt omalle Youtube-kanavalleen yli vuorokauden kestäviä ”nenästriimejä”, joissa hän on kerännyt ihmisten lahjoitusten kautta rahaa hyväntekeväisyyteen. Esimerkiksi vuonna 2015 Karikuusi oli kerännyt rahaa hyväntekeväisyyteen livelähetyksen kautta yli kolme tuhatta euroa ja vuonna 2020 rahaa kerättiin yli viisi tuhatta euroa. 

Vuonna 2021 Karikuusi luotsasi *[[Kaksinpeli (ohjelma)|Kaksinpeli]]* -peliohjelmaa*.* Ohjelmassa Karikuusi tutustui jaksoittain vaihtuvan julkisuudesta tunnetun vieraan kanssa erilaisiin yhdessä pelattaviin tietokonepeleihin. Ohjelmasta tehtiin yhdeksän jaksoa ja sitä esitettiin lauantaisin Subilta. Sarjan jokainen jakso kestää noin 10 minuuttia. Sarja on myös katsottavissa AssemblyOrg -kanavalta Youtubessa. 

Karikuusi esiintyi tonttuna jouluna 2022 lähetetyssä *[[Joulupukin Kuuma linja]]* -ohjelmassa. Vuonna 2023 Karikuusi esiintyi *[[Docventures]]* -ohjelman erikoislähetyksessä *Docventures talk show: the happy worker*. Lähetyksessä keskusteltiin *[[The Happy Worker]]* -dokumentin käsittelemistä aiheista. Karikuusi osallistui *[[Petolliset]]*-viihdeohjelman ensimmäiselle kaudelle vuonna 2023. Karikuusi oli ohjelmassa uskollinen. Karikuusi karkotettiin kuudennessä jaksossa, ja hän sijoittui ohjelmassa yhdeksänneksi.

Vuonna 2024 Karikuusi kilpaili Savolaisen kanssa *[[Masked Singer Suomi]]* -viihdeohjelman kuudennella kaudella laulaen kappaleen ”Enemy” ja pudoten ensimmäisinä. He esittivät ohjelmassa pellejähahmoja. Vuonna 2025 *Masked Singer Suomi* -ohjelman seitsemännellä kaudella jaksossa 10. Karikuusi esiintyi vierailevana etsivänä. Marraskuussa 2024 Karikuusi vieraili *[[Puoli seitsemän]]* -asiaohjelmassa. Karikuusi vieraili myös marraskuussa 2024 MTV3-kanavalla *[[Viiden jälkeen]]* -ajankohtaisohjelman jaksossa 611. Näiden ohjelmien lisäksi Karikuusi vieraili neljännen kerran MTV3-kanavalla *Huomenta Suomi* -aamuajankohtaisohjelmassa marraskuussa 2024.

Vuonna 2025 Karikuusi osallistui *[[The Box Suomi]]* -realityohjelmaan. Ohjelmassa 12 julkisuuden henkilöä kuljetetaan eri paikkoihin keltaisissa laatikoissa. Ovien auettua heidän pitää kerätä pisteitä tekemällä tehtäviä, joista he eivät tiedä mitään etukäteen. Paikan päälläkin heidän pitää päätellä mitä pitää tehdä. Ainoa asia, jonka he tietävät etukäteen on, että koko kilpailun voittaja voittaa 20&nbsp;000 euroa. Karikuusi putosi ohjelmasta kuudentena. Elokuussa 2025 Karikuusi vieraili *[[Gogin kantabaari]]* -podcastissa.

### Elokuvat
Karikuusi näytteli useammissa tausta- ja sivuroleissa Justimusfilmsin ja Sonera Viihteen vuodenvaihteessa 2016–2017 Justimusfilmsin Youtube-kanavalla julkaistussa viisiosaisessa *Rakkauden Aikakaudet* -lyhytelokuvasarjassa. Lyhytelokuvasarjassa näytteli sivurooleissa myös muita tubettajia ja sosiaalisesta mediasta tunnettuja henkilöitä, kuten Miska Haakana ja Eric ”Lakko” Savolainen.

Vuonna 2020 Karikuusi ääninäytteli uutistenlukija Aatu Ahvenisen -hahmoa elokuvassa *[[Paavo Pesusieni vapaalla jalalla]]*. Vuonna 2022 Karikuusi ääninäytteli sivuroolia elokuvassa *[[Saapasjalkakissa: Viimeinen toivomus]]*. Mukana ääninäyttelemässä oli myös hänen Sansa-kissansa.

### Radiossa

Karikuusi aloitti radiojuontajana 10. syyskuuta 2025 suomalaisella POP FM -radiokanavalla. Hän juontaa arkipäivisin POP FM:n iltoja kello 18-20 ja sunnuntaisin päivisin kello 13–18. 

## Yksityiselämä
Karikuusi kertoo olleensa koulukiusattu peruskouluaikoinaan, mikä on vaikuttanut hänen myöhempään elämäänsä negatiivisesti. Hän sairasti vuonna 2019 työuupumuksen ja erosi samoihin aikoihin myös parisuhteestaan. 

Vuonna 2019 Karikuusi asui muutaman kuukauden Japanissa. Hän on vieraillut maassa yhteensä neljä kertaa. Karikuusi on suotittanut datanomin ammattitutkinnon. 

Karikuusen tulot olivat vuonna 2015 noin 55 000 euroa. Vuonna 2016 Karikuusen tulot olivat puolestaan lähes 69 000 euroa ja vuonna 2017 hänen tulot kohosivat yli 83 000 euroon. Vuonna 2018 Karikuusen tulot nousi jo yli 106 000 euroon. Vuonna 2021 Karikuusen tulot olivat yli 50 000 euroa ja vuonna 2023 hänen tulot olivat lähes 50 000 euroa. Karikuusen tulot olivat vuonna 2024 hieman yli 103 000 euroa.

## Filmografia
### Televisio

### Elokuvat

## Palkinnot ja ehdokkuudet

## Lähteet

## Aiheesta muualla
*Juuso Karikuusen kanava Youtubessa 
*